Diari Oficial de la Generalitat Valenciana


Sumari del DOGV 9209, del 05-11-2021 (2021/11715)

RESOLUCIÓ de 28 d'octubre de 2021, de la Direcció General de Modernització i Relacions amb l'Administració de Justícia de la Conselleria de Justícia, Interior i Administració Pública, per la qual s'atorguen destinacions als funcionaris i les funcionàries del cos de metges i metgesses forenses que van superar les proves selectives convocades per Ordre Jus/626/2019, de 28 de maig, en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9209

Data del DOGV
:   05-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/11580


Data del document
:   28-10-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 28 d'octubre de 2021, de la Direcció General de Modernització i Relacions amb l'Administració de Justícia de la Conselleria de Justícia, Interior i Administració Pública, per la qual s'atorguen destinacions als funcionaris i les funcionàries del cos de metges i metgesses forenses que van superar les proves selectives convocades per Ordre Jus/626/2019, de 28 de maig, en l'àmbit de la Comunitat Valenciana. [2021/11998]  
De conformitat amb el que estableixen els articles 28 i 29 del Reglament d'ingrés, provisió de llocs de treball i promoció professional del personal funcionari al servei de l'Administració de justícia, aprovat pel Reial decret 1451/2005, de 7 de desembre, aquesta Direcció General de Modernització i Relacions amb l'Administració de Justícia ha resolt adjudicar destinacions en els òrgans que s'assenyalen en l'annex als integrants del cos de metges i metgesses forenses nomenats funcionaris/àries de carrera per l'Ordre de 28 d'octubre de 2021, tenint en compte el següent:  
  
Primer  
Els funcionaris/àries del cos de metges i metgesses forenses als quals s'atorga destinació en aquesta resolució hauran de prendre possessió del càrrec davant del responsable de l'Institut de Medicina Legal de destinació en el termini de vint dies hàbils comptats des de l'endemà de la publicació d'aquesta resolució en el Boletín Oficial del Estado, d'acord amb el que s'estableix en l'article 29 del reglament esmentat i en l'article 30 de la Llei 39/2015, d'1 d'octubre, del procediment administratiu comú de les administracions públiques.  
  
Segon  
Els/les funcionaris/àries interins/es que actualment ocupen places que han sigut adjudicades als aspirants aprovats cessaran el dia immediat anterior al que es produïsca la presa de possessió del titular.  
  
Tercer  
En compliment de la legislació sobre incompatibilitats del personal al servei de l'Administració pública (Llei 53/1984, de 26 de desembre, d'incompatibilitats del personal al servei de les administracions públiques), aplicable al personal al servei de l'Administració de justícia en virtut de l'article 498 de la Llei orgànica 6/1985, d'1 de juliol, del poder judicial, aquells participants que tinguen ja la condició de funcionaris/àries de carrera hauran de manifestar la seua opció en l'acta de presa de possessió.  
  
Quart  
Els/les funcionaris/àries del cos de metges i metgesses forenses, als/a les quals s'atorga destinació en virtut d'aquesta resolució, tot i haver sigut destinats/des amb caràcter forçós per l'ordre de qualificació segons les seues preferències, no podran participar en concurs de trasllats fins que no transcórreguen dos anys des de la data d'aquesta resolució. Per al còmput dels dos anys s'ha d'ajustar al que estableix el paràgraf segon de l'article 529.3 de la Llei orgànica del poder judicial.  
  
Cinqué  
Les places no adjudicades als aspirants de nou ingrés en el cos de metges i metgesses forenses mantenen la condició de desertes.  
Contra aquesta resolució pot interposar-se un recurs potestatiu de reposició davant de la Direcció General de Modernització i Relacions amb l'Administració de Justícia, en el termini d'un mes, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant dels jutjats contenciosos administratius de la ciutat de València, en el termini de dos mesos, segons el que disposa la Llei 29/1998, de 13 de juliol, reguladora de la jurisdicció contenciosa administrativa, a comptar des de l'endemà de la publicació en el Boletín Oficial del Estado.  
  
València, 28 d'octubre de 2021.- La directora general de Modernització i Relacions amb l'Administració de Justícia: Àngels Bixquert Sanz.